এ বিষয়ে বিএনপির সাবেক যুগ্ম মহাসচিব আশরাফ হোসেন গতকাল রাতে সমকালকে বলেন, বিএনপিতে গণতন্ত্র নেই বলেই আজকে দলের এ পরিস্থিতি হয়েছে। দলের প্রতিষ্ঠালগ্ন থেকে জড়িত নেতাদের বক্তব্যকে মূল্যায়ন করলে এই হাল হতো না। বিএনপিতে নতুন মেরুকরণ সম্পর্কে প্রশ্নের জবাব এড়িয়ে যান তিনি। শেখ রাজ্জাক আলীর স্মরণসভা সম্পর্কে জানতে চাইলে তিনি বলেন, তারা সাবেক এমপিরা হঠাৎ করেই স্মরণসভাটির আয়োজন করেন। সময়ের অভাবে গণমাধ্যমকেও আমন্ত্রণ জানানো সম্ভব হয়নি।